9. ΑΠΟΦΑΣΙΣ ΥΠΟΥΡΓΩΝ ΚΟΙΝ. ΠΡΟΝΟΙΑΣ ΕΡΓΑΣΙΑΣ  ΟΙΚΟΝΟΜΙΚΩΝ ΚΑΙ ΕΣΩΤΕΡΙΚΩΝ Αριθ. ΝΙΑ. 7930 της 18/26 Ιουλ. 1958 (ΦΕΚ Β΄ 205) Περί χορηγήσεως επιδόματος επικινδύνου εργασίας. Έχοντες υπ’ όψιν τας διατάξεις της παρ. 1 του άρθρ. 12 του Νόμ. 3796/57 «περί διαβαθμίσεως και εντάξεως προσωπικού κατέχοντος προσωρινάς θέσεις του άρθρ. 5 του από 3.4.54 Β.Δ/τος «περί εφαρμογής του άρθρ. 1 του Ν.Δ. 2500/53 επί του προσωπικού των Υπηρεσιών του Υπουργείου Κοιν. Προνοίας κλπ.», αποφασίζομεν: Εγκρίνομεν την χορήγησιν από 1ης Αυγ. 1958 και προκειμένου περί των ιατρών φυματιολόγων – επιμελητών και βοηθών του Νοσοκομείου – Σανατορίου «Σωτηρία» από 1ης Απρ. 1957, ειδικού επιδόματος επικινδύνου εργασίας (30%) επί των βασικών αποδοχών των εις τους: α) Διευθυντάς Επιμελητάς και Βοηθούς Κλινικών, Ιατρείων, Οδοντιατρείων και Εργαστηρίων των Σανατορίων και Φυματιολογικών Κλινικών Νοσηλ. Ιδρυμάτων Ν.Π.Δημοσίου ή Ιδιωτικού Δικαίου «20%» β) Ιατρούς ακτινολόγους των Υγειονομικών Υπηρεσιών εν γένει «30%». γ) Εμφανιστάς – χειριστάς ακτινολογικών Εργαστηρίων και παρασκευαστάς Ραδιοϊσοτόπων Νοσηλ. Ιδρυμάτων Νομικών Προσώπων Δημοσίου ή Ιδιωτικού Δικαίου και Υγειονομικών Υπηρεσιών εν γένει «30%)» και  δ) Ιατρούς φυματιολόγους των Υγειονομικών, Υπηρεσιών εν γένει, εφ’ όσον ασχολούνται με τον ακτινολογικόν έλεγχον των ασθενών «20%». Της παρούσης αποφάσεως εξαιρείται το προσωπικόν του Ιδρύματος Κοινωνικών Ασφαλίσεων, ως και το υπηρετούν εις τα Ιατρεία Δήμων και Κοινοτήτων. Τα ποσοστά του επιδόματος διωρθώθησαν ως άνω δια της υπ’ αριθ. ΝΙΑ 11457 της 14 Αυγ. /4 Οκτ. 1958 αποφάσεως των αυτών υπουργών. 10. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ, ΚΟΙΝ. ΠΡΟΝΟΙΑΣ ΚΑΙ ΕΡΓΑΣΙΑΣ Αριθ. 58678/Ε.1789 της 30/30 Σεπτ.  1958 Περί καθορισμού κατωτάτων ορίων αμοιβής ιατρών Οργανισμών Κοινωνικής Ασφαλίσεως αρμοδιότητος Υπουργείου Εργασίας. Έχοντες υπ’ όψει: 1) τας διατάξεις της παρ. 4 του άρθρ. 1 του Ν.Δ. 3623/1956 περί καθορισμού των κατωτάτων ορίων ιατρικής αμοιβής και συνθηκών εργασίας των ιατρών και 2) τα από 1.8.58, 5.8.58 και 16.8.58 πρακτικά της δια της υπ’ αριθ. 44053/58 κοινής αποφάσεως των Υπουργών Εργασίας και Κοινωνικής Προνοίας συσταθείσης επιτροπής, αποφασίζομεν: 1.Τροποποιούντες την υπ’ αριθ. 15667/Υ.169/ 31.3.1958 (ΦΕΚ Β΄ τεύχ. 95/1.4.1958) κοινήν απόφασιν ημών, ορίζομεν ως κατώτατον όριον ιατρικής αμοιβής των μη εμμίσθων ιατρών των παρεχόντων τας υπηρεσίας των κατ’ επίσκεψιν, πράξιν ή περίπτωσιν εις ησφαλισμένους α) του Ιδρύματος Κοινωνικών Ασφαλίσεων, β) του Ταμείου Ασφαλίσεως Λιμενεργατών Πειραιώς, γ) του Ταμείου Ασφαλίσεως Αρτεργατών – Μυλεργατών, δ) του Ταμείου Ασφαλίσεως Προσωπικού ΑΣΟ και ε) των Ταμείων Αλληλοβοηθείας Μεταλλευτών, το ήμισυ της μικροτέρας τιμής πρώτης στήλης της αναγραφομένης εν τω πίνακι του από 23.12.57/1.2.58 Β.Δ/τος «περί κανονισμού αμοιβής ιατρικών επισκέψεων και πράξεων και ιατροδικαστικών υπηρεσιών». 2.Δια πάντας τους λοιπούς Οργανισμούς Κοινωνικής Ασφαλίσεως αρμοδιότητος του Υπουργείου Εργασίας η περί ης η προηγουμένη παράγραφος ιατρική αμοιβή ορίζεται ως ακολούθως: α) Εκάστη επίσκεψις εν τω οίκω του ιατρού δραχ. 30 και εκάστη επίσκεψις εν τω οίκω του αρρώστου δραχ. 45. β) Αι υπό Κεφ. ΙΙ Ακτινολογία και υπό Κεφ. ΥΙΙΙ Καρδιολογία του αυτού ως άνω Πίνακος προβλεπόμεναι εν τη πρώτη στήλη αυτού κατώταται αμοιβαί ορίζονται μειωμέναι κατά 40%. γ) Εις πάσας τας λοιπάς περιπτώσεις του αυτού ως άνω πίνακος ισχύουν τα ποσά της πρώτης στήλης αυτού μειωμένα κατά 50%. 3.Ειδικώς προκειμένου περί των Ταμείων Υγείας Προσωπικού της Εθνικής Τραπέζης και της τέως Τραπέζης Αθηνών ισχύουν μέχρι 31.12.1958 αι εν παρ. 1 της παρούσης οριζόμεναι αμοιβαί, πέραν δε του χρονικού τούτου ορίου εφαρμόζεται η παρ. 2 της παρούσης. 4.Εις τας περιπτώσεις υπό Ταμείων τινών, καταβάλλονται αμοιβαί μεγαλύτεραι των δια της παρούσης οριζομένων, δύνανται αύται να εξακολουθούν καταβαλλόμεναι. 5.Το μειωμένον όριον αμοιβών της παρ. 1 της παρούσης δύναται να εφαρμόζεται και επί περιπτώσεων Ταμείων περιερχομένων εφεξής εις αδυναμίαν να καταβάλλουν τας ήδη καταβαλλομένας μεγαλυτέρας αμοιβάς ή τας εν παρ. 2 οριζομένας και εφ’ όσον χρόνον διαρκεί η οικονομική αυτών αδυναμία. 6.Περί της οικονομικής επαρκείας ή ανεπαρκείας Ταμείου τινός, δια την εφαρμογήν των  παρ. 4 και 5 της παρούσης αποφαίνεται εκάστοτε      η   δια  της    υπ’  αριθ.  44053/58    κοινής Σελ. 577 671 Ιατρικές Αμοιβές 34.Ζ.ε.9-10 αποφάσεως των Υπουργών Εργασίας και Κοινωνικής Προνοίας συσταθείσα Επιτροπή. 7.Η παρούσα, ης η ισχύς άρχεται από 1ης Οκτ. 1958, δημοσιευθήτω δια της Εφημερίδος της Κυβερνήσεως. 